CELEX: 62010CN0075
Language: sl
Date: 2010-02-09 00:00:00
Title: Zadeva C-75/10 P: Pritožba, ki jo je 9. februarja 2010 vložila European Renewable Energies Federation ASBL (EREF) zoper sklep Sodišča prve stopnje (šesti senat), razglašen 19. novembra 2009 v zadevi European Renewable Energies Federation ASBL (EREF) proti Komisiji Evropskih skupnosti, T-40/08

1.5.2010   
            
            
               SL
            
            
               Uradni list Evropske unije
            
            
               C 113/21
            
         Pritožba, ki jo je 9. februarja 2010 vložila European Renewable Energies Federation ASBL (EREF) zoper sklep Sodišča prve stopnje (šesti senat), razglašen 19. novembra 2009 v zadevi European Renewable Energies Federation ASBL (EREF) proti Komisiji Evropskih skupnosti, T-40/08
   (Zadeva C-75/10 P)
   2010/C 113/33
   Jezik postopka: angleščina
   
      Stranki
   
   
      Pritožnica: European Renewable Energies Federation ASBL (EREF) (zastopnik: J. Kuhbier, odvetnik)
   
      Druga stranka v postopku: Evropska komisija
   
      Predlogi pritožnice
   
   Pritožnica predlaga Sodišču, naj:
   
               —
            
            
               sklep Sodišča prve stopnje z dne 19. novembra 2009 v zadevi EREF proti Komisiji Evropskih skupnosti, T-40/08, razveljavi;
            
         
               —
            
            
               zadevo vrne šestemu senatu Splošnega sodišča v novo odločanje;
            
         
               —
            
            
               Evropski komisiji naloži plačilo stroškov pritožbenega postopka.
            
         
      Pritožbeni razlogi in bistvene trditve
   
   Pritožnica Sodišču predlaga, naj sklep SPS z dne 19. novembra 2009 v zadevi T-40/08 razveljavi in zadevo vrne Splošnemu sodišču v novo odločanje.
   Pritožnica izpodbija stališče SPS, da je njena odvetnica, dr. D. Fouquet, ne more zastopati pred SPS in da je njena tožba zato nedopustna.
   Po mnenju SPS dr. D. Fouquet ni več mogoče šteti za neodvisno tretjo osebo, ker je bila 29. junija 2004 imenovana za direktorico zveze EREF. Pritožnica trdi, da dr. D. Fouquet ni bila formalno imenovana za direktorico zveze EREF, saj se v skladu z belgijskim pravom zahteva uradna registracija takega imenovanja pri pristojnih belgijskih oblasteh. Dr. D. Fouquet je imela le naziv direktorice in njen status ni bil povezan s pooblastilom za zastopanje, oziroma je bil z njim povezan le omejeno.
   Pritožnica navaja še, da je SPS nepravilno uporabilo merila za presojo statusa odvetnika kot neodvisne tretje osebe, tudi če se domneva, da je bil položaj dr. D. Fouquet kot direktorice formalen. Trdi, da je SPS napačno razumelo pravni položaj zastopnika združenja EREF pred Sodiščem ter dejansko delitev nalog in obveznosti med dr. D. Fouquet in zvezo EREF. V skladu z nemškim pravom bi dr. D. Fouquet njen položaj direktorice združenja EREF omogočil, da zastopa pritožnico pred Sodiščem.